CELEX: 32021R2097
Language: ga
Date: 2021-11-29 00:00:00
Title: Rialachán Cur Chun Feidhme (AE) 2021/2097 ón gCoimisiún an 29 Samhain 2021 maidir le hullmhóid d’aigéad beansóch, formáit chailciam agus aigéad fúmarach a údarú mar bhreiseán beathaithe do thurcaithe lena ramhrú agus do thurcaithe a thógtar le haghaidh pórúcháin (sealbhóir an údaraithe Novus Europe NV) (Téacs atá ábhartha maidir le LEE)

30.11.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 427/190
               
            
         RIALACHÁN CUR CHUN FEIDHME (AE) 2021/2097 ÓN gCOIMISIÚN
         an 29 Samhain 2021
         maidir le hullmhóid d’aigéad beansóch, formáit chailciam agus aigéad fúmarach a údarú mar bhreiseán beathaithe do thurcaithe lena ramhrú agus do thurcaithe a thógtar le haghaidh pórúcháin (sealbhóir an údaraithe Novus Europe NV)
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 1831/2003 ó Pharlaimint na hEorpa agus ón gComhairle an 22 Meán Fómhair 2003 maidir le breiseáin lena n-úsáid i gcothú ainmhithe (1), agus go háirithe Airteagal 9(2) de,
         De bharr an mhéid seo a leanas:
         
                     (1)
                  
                  
                     Le Rialachán (CE) Uimh. 1831/2003, foráiltear maidir le húdarú breiseán lena n-úsáid i gcothú ainmhithe agus maidir leis an bhforas agus na nósanna imeachta chun an t-údarú sin a dheonú.
                  
               
                     (2)
                  
                  
                     I gcomhréir le hAirteagal 7 de Rialachán (CE) Uimh. 1831/2003, cuireadh isteach iarratas maidir leis an ullmhóid d’aigéad beansóch, formáit chailciam agus aigéad fúmarach a údarú. Bhí na sonraí agus na doiciméid a cheanglaítear faoi Airteagal 7(3) de Rialachán (CE) Uimh. 1831/2003 ag gabháil leis an iarratas sin.
                  
               
                     (3)
                  
                  
                     Baineann an t-iarratas le hullmhóid d’aigéad beansóch, formáit chailciam agus aigéad fúmarach a údarú mar bhreiseán beathaithe do thurcaithe lena ramhrú agus do thurcaithe a thógtar le haghaidh pórúcháin, ullmhóid atá le haicmiú sa chatagóir “breiseáin zóiteicniúla”, san fheidhmghrúpa “breiseáin zóiteicniúla eile”.
                  
               
                     (4)
                  
                  
                     Chinn an tÚdarás Eorpach um Shábháilteacht Bia (“an tÚdarás”) ina thuairim an 17 Márta 2021 (2) nach bhfuil tionchar díobhálach ag an ullmhóid d’aigéad beansóch, formáit chailciam agus aigéad fúmarach ar shláinte ainmhithe, ar shábháilteacht an tomhaltóra ná ar an gcomhshaol, faoi na coinníollacha úsáide atá beartaithe. Chinn an tÚdarás go bhfuil riosca íseal ionanálaithe ag baint leis an mbreiseán dá úsáideoirí. Dá bhrí sin, measann an Coimisiún gur cheart bearta cosanta iomchuí a dhéanamh chun éifeachtaí díobhálacha ar shláinte an duine a chosc, go háirithe a mhéid a bhaineann le húsáideoirí an bhreiseáin. Chinn an tÚdarás freisin go bhféadfadh an breiseán a bheith éifeachtúil chun feidhmíocht an phróisis ramhraithe turcaithe a fheabhsú agus gur féidir an chonclúid sin a leathnú go turcaithe a thógtar le haghaidh pórúcháin. Ní mheasann an tÚdarás go bhfuil gá le ceanglais shonracha maidir le faireachán iarmhargaidh. D’fhíoraigh sé freisin an tuarascáil maidir leis an modh a úsáidtear chun anailís a dhéanamh ar an mbreiseán beathaithe i mbeatha ainmhithe arna cur isteach ag an tSaotharlann Tagartha a bunaíodh le Rialachán (CE) Uimh. 1831/2003.
                  
               
                     (5)
                  
                  
                     Léirítear leis an measúnú ar an ullmhóid d’aigéad beansóch, formáit chailciam agus aigéad fúmarach go gcomhlíontar na coinníollacha maidir le húdarú dá bhforáiltear in Airteagal 5 de Rialachán (CE) Uimh. 1831/2003. Dá réir sin, ba cheart úsáid na hullmhóide sin a údarú faoi mar a shonraítear san Iarscríbhinn a ghabhann leis an Rialachán seo.
                  
               
                     (6)
                  
                  
                     Tá na bearta dá bhforáiltear sa Rialachán seo i gcomhréir leis an tuairim ón mBuanchoiste um Plandaí, Ainmhithe, Bia agus Beatha,
                  
               TAR ÉIS AN RIALACHÁN SEO A GHLACADH:
         
            Airteagal 1
            An ullmhóid a shonraítear san Iarscríbhinn, ullmhóid a bhaineann leis an gcatagóir breiseán “breiseáin zóiteicniúla” agus leis an bhfeidhmghrúpa “breiseáin zóiteicniúla eile”, údaraítear í mar bhreiseán i gcothú ainmhithe, faoi réir na gcoinníollacha a leagtar síos san Iarscríbhinn sin.
         
         
            Airteagal 2
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 29 Samhain 2021.
            
               
                  Thar ceann an Choimisiúin
               
               
                  An tUachtarán
               
               Ursula VON DER LEYEN
            
         
         
            (1)  IO L 268, 18.10.2003, lch. 29.
         
            (2)  EFSA Journal [Iris EFSA] 2021;19(4):6528.
      
      
         
            IARSCRÍBHINN
            
                        
                           Uimhir aitheantais an bhreiseáin
                        
                     
                     
                        
                           Ainm shealbhóir an údaraithe
                        
                     
                     
                        
                           Breiseán
                        
                     
                     
                        
                           Comhdhéanamh, foirmle cheimiceach, tuairisc, modh anailíse
                        
                     
                     
                        
                           Speiceas nó catagóir ainmhí
                        
                     
                     
                        
                           Uasteorainn aoise
                        
                     
                     
                        
                           Íoschion
                        
                     
                     
                        
                           Uaschion
                        
                     
                     
                        
                           Forálacha eile
                        
                     
                     
                        
                           Deireadh na tréimhse údaraithe
                        
                     
                  
                        
                           mg de bhreiseán/kg d’ábhar beatha iomlán ina bhfuil cion taise 12 %
                        
                     
                  
                        
                           Catagóir na mbreiseán zóiteicniúil. Feidhmghrúpa: breiseáin zóiteicniúla eile (feidhmíocht zóiteicniúil a fheabhsú).
                        
                     
                  
                        4d14
                     
                     
                        Novus Europe NV
                     
                     
                        Ullmhóid d’aigéad beansóch, formáit chailciam agus aigéad fúmarach
                     
                     
                        
                           Comhdhéanamh an bhreiseáin:
                        
                        Ullmhóid d’aigéad beansóch, formáit chailciam agus aigéad fúmarach a bhfuil íoschion inti de na nithe seo a leanas:
                        aigéad beansóch: 42,5-50 %,
                        formáit chailciam: 2,5-3,5 %,
                        aigéad fúmarach: 0,8-1,2 %;
                        Foirm ghránaithe
                     
                     
                        Turcaithe lena ramhrú
                        Turcaithe a thógtar le haghaidh pórúcháin
                     
                     
                        -
                     
                     
                        500 
                     
                     
                        1 000 
                     
                     
                        
                                    1.
                                 
                                 
                                    Sna treoracha maidir le húsáid an bhreiseáin agus na réamh-mheascán, déanfar na dálaí stórála agus an chobhsaíocht i leith cóireáil teasa a shonrú.
                                 
                              
                                    2.
                                 
                                 
                                    Ní úsáidfear an breiseán le foinsí eile aigéid bheansóch ná beansóáití, formáite cailciam, aigéid fhormaigh ná aigéid fhúmaraigh.
                                 
                              
                                    3.
                                 
                                 
                                    I gcás úsáideoirí an bhreiseáin agus na réamh-mheascán, bunóidh oibreoirí gnólachtaí beathaithe nósanna imeachta oibríochtúla agus bearta eagraíochtúla chun aghaidh a thabhairt ar na rioscaí a d’fhéadfadh a bheith ann maidir lena n-úsáid. I gcás nach féidir na rioscaí sin a dhíothú nó a laghdú a oiread agus is féidir leis na nósanna imeachta agus na bearta sin, úsáidfear an breiseán agus na réamh-mheascáin le trealamh cosanta pearsanta, lena n-áirítear cosaint don análú.
                                 
                              
                     
                        20 Nollaig 2031
                     
                  
                        
                           Tréithriú na substainte gníomhaí:
                        
                        Aigéad beansóch (íonacht ≥ 99,0 %); Uimhir CAS: 65-85-0; Foirmle cheimiceach C7H6O2
                        
                        Formáit chailciam: Uimhir CAS 544-17-2; Foirmle cheimiceach C2H2O4Ca;
                        Aigéad fúmarach (íonacht ≥ 99,5 %): Uimhir CAS 110-17-8; Foirmle cheimiceach C4H4O4.
                        
                     
                  
                        
                           Modh anailíse
                            (1)
                        
                        Maidir le haigéad beansóch, formáit chailciam agus aigéad fúmarach a chinneadh sa bhreiseán beathaithe:
                        
                                    —
                                 
                                 
                                    crómatagrafaíocht leachta ardfheidhmíochta maille le brath UV (HPLC-UV);
                                 
                              Maidir le méid iomlán an chailciam sa bhreiseán beathaithe a chinneadh:
                        
                                    —
                                 
                                 
                                    speictriméadracht ionsú adamhaigh (AAS) – EN ISO 6869; nó
                                 
                              
                                    —
                                 
                                 
                                    speictriméadracht astaíochta adamhaí le plasma cúpláilte go hionduchtach (ICP-AES) – EN 15510;
                                 
                              Maidir le haigéad beansóch i réamh-mheascáin agus in ábhair bheatha a chinneadh:
                        
                                    —
                                 
                                 
                                    crómatagrafaíocht leachta ardfheidhmíochta maille le brath UV (HPLC-UV);
                                 
                              Maidir le formáit chailciam agus aigéad fúmarach i réamh-mheascáin a chinneadh:
                        
                                    —
                                 
                                 
                                    crómatagrafaíocht leachta ardfheidhmíochta atá ian-eisiach maille le brath UV nó brath na comhéifeachta athraonta (HPLC-UV/RI).
                                 
                              
                  
               (1)  Tá sonraí faoi na modhanna anailíse ar fáil ag an seoladh seo a leanas sa tSaotharlann Tagartha: https://ec.europa.eu/jrc/en/eurl/feed-additives/evaluation-reports